Nimalo uobičajena interpretacija Crvenkapice

Mural je nastao u suradnji Re:Think festivala i učenika 1. a razreda pod mentorstvom učiteljice Snježane Zuber i osnovne škole 22. lipnja u Sisku, gdje se i nalazi sam mural.

Ova Crvenkapica nije nimalo lakovjerna, već je samosvjesna, analitična i skeptična, vuk je vegetarijanac i plah, a ni šume nam nisu više toliko guste, prema tumačenju autora, Deana Zlovolića.

Dean Zlovolić jedan je od članova organizacijskog tima sisačkog Re:Think festivala, a ideja za ovaj mural nastala je povodom početka nove školske godine i činjenice da je i autorova kćer krenula u prvi razred. Kako bi djeci dočarali medij slike/murala i procesa njenog nastanka, kroz svima poznatu bajku, sat likovne grupe je održan kroz aktivno sudjelovanje djece u izvedbi rada. Međutim, odlučili su promijeniti uobičajeni scenarij te su Crvenkapicu pozicionirali u kontekste aktualnog vremena.